Iisus DIN NAZARET
ROBERT POWELL în rolul lui Iisus
cu
ANNE BANCROFT Maria Magdalena
ERNEST BORGNINE Centurionul
CLAUDIA CARDINALE Femeia adulteră
VALENTINA CORTESE Irodiada
JAMES FARENTINO Simon Petru
JAMES EARL JONES Baltazar
STACY KEACH Baraba
TONY LO BIANCO Quintilius
JAMES MASON Iosif din Arimatea
IAN McSHANE Iuda
LAURENCE OLIVIER Nicodim
DONALD PLEASENCE Melchior
CHRISTOPHER PLUMMER Irod Antipa
ANTHONY QUINN Caiafa
FERNANDO RAY Gaspar
RALPH RICHARDSON Simeon
ROD STEIGER Pilat din Pont
PETER USTINOV Irod cel Mare
MICHAEL YORK Ioan Botezătorul
OLIVIA HUSSEY Maria
În alte roluri
Regia FRANCO ZEFFIRELLI
Traducerea: Dappon resincronizare CODYBOSS1969
Când va veni Mesia,
va sta pe acoperișul templului
și va vesti că ceasul mântuirii a sosit.
Cei care vor crede și vor fi credincioși Domnului
se vor veseli în lumina care va străluci asupra lor,
căci este scris "Scoală-te și luminează,
căci slava Domnului răsare peste tine".
Aveți îndrăzneală
și fiți cu băgare de seamă la tot ce este scris în Legea lui Moise.
Și nu vă abateți de la ea nici la stânga, nici la dreapta.
Și nu conteniți ca în toate zilele
să-L iubiți pe Domnul Dumnezeul vostru.
- Amin! - Amin!
Binecuvântat să fii Doamne Dumnezeul nostru, Împăratul Cerurilor.
Căci numai cei mai buni dintre oameni vor intra în Împărăția Cerurilor.
Binecuvântat să fii Dumnezeule, stăpânul cerului și al pământului,
care ai dat Israelului sabatul și toate sărbătorile.
Amin.
Domnul să vă binecuvânteze și să vă păzească.
Domnul să facă să lumineze fața Lui peste voi.
Domnul să-Și înalțe fața peste voi și să vă dea pacea!
Amin
Rabbi, vino în casa mea să cinezi cu noi!
- Le-am făgăduit copiilor că ai să vii. - Mulțumesc.
Ă... Iosif!
Iosif! Iosif!
Iosif, trebuie să vorbesc cu tine. E ceva foarte important.
Dacă m-ai însoți, am putea vorbi pe drum.
Am citit în Scriptură, totul e limpede.
Pleacă de aici!
Rabbi, rabbi!
Da, spune mamei și tatălui tău că pot să vină să mă vadă mâine.
Când vei fi învățat meșteșugul, ai să devii un om liber.
Să nu uiți niciodată asta,
numai cei care știu să facă ceva cu mâinile lor sunt liberi.
Numai aceia nu depind de nimeni alții.
Iosif, am putea să... Te rog...
Ana!
Am să vă las să lucrați puțin singuri.
Țineți minte: nu forțați lemnul, lucrați-l cu blândețe.
Da, bine.
Ana, aveam de gând să te caut după ce termin lucrul,
dar am să vin acum.
Știi că bărbatul meu...
Dumnezeu să-l odihnească, a fost un om bun.
Ținea foarte mult la tine.
Ar fi venit chiar el la tine,
dar la sfârșit de-abia mai putea să vorbească. Bietul om...
Avea somnul chinuit de vise în care îi apărea fiica lui.
Singură... Fără fratele ei!
Și fără un bărbat în casă! Acum nu mai pot eu să dorm!
Iar când am să mor, așa cum se va întâmpla curând...
De ce spui asta?
Simt că nu voi mai trăi mult.
Mai ai ani mulți de trăit, așa că la noapte vei dormi buștean.
E o mare schimbare în viața oricărui om,
dar mai știu și că un om singur trebuie să-și caute jumătatea.
Cât despre contract și data nunții,
te las pe tine și pe rabbi să vă îngrijiți de toate.
Ei bine, îți mulțumesc, Iosif. N-are să-ți pară rău.
Maria este o fată bună, îți va face viața frumoasă.
Să semnăm contractul în prima zi cu lună plină?
Și după un an de logodnă, vom celebra nunta în perioada secerișului
când pământul își dă roadele iar inima se veselește de bucurie.
Cu puțin noroc, aș putea trăi o s-o văd și pe asta.
Maria! Maria!
Vino jos Maria! Te așteaptă!
Maria! Maria! Maria, vino repede!
Șalul tău, copilă
- Mulțumesc. - Nu-ți fie teamă.
Da, iat-o.
Frumos...
Fie ca această logodnă, a unuia cu celălalt, Iosif cu Maria,
să fie binecuvântată și sfințită după Legea lui Moise și a lui Israel.
Amin.
Cine ești Tu?
Cum se va face lucrul acesta?
Fiindcă eu nu știu de bărbat.
Iată roaba Domnului.
Facă-mi-se după cuvintele Tale.
Maria... Cu cine vorbești?
Avem vești de la Elisaveta.
Verișoara mea Elisaveta? Ce fel de vești?
O să aibă un fiu... În trei luni.
A rămas însărcinată acum șase luni
în a nouăzecea zi a lui Tișri.
Dar Elisabeta este stearpă.
Și acum e mult prea bătrână.
Ce cuvinte fără noimă sunt acestea, copilă?
Dar e adevărat. O să nască un băiat.
Și trebuie să merg să o văd.
M-am întrebat adesea în ce cred aceste popoare: egipteni, sirieni.
Rege Irod, să ne întoarcem la iudei. Mă întreb...
Oare e așa cum spui că
prezic viitorul cercetând trecutul lor prin mulții lor prooroci.
Of, proorocii! Îi arde prea mult soarele!
Mulți sunt inofensivi.
Unii propovăduiesc religia iar noi îi lăsăm în pace, dar
alții propovăduiesc răscoala pentru că așa este scris.
Aceștia și toată știința lor au avut un efect dezastruos asupra acestei țări.
Dar pe aceștia îi vom stârpi.
Roma ne-a învățat că deși asta pare a fi o învățătură neînsemnată,
este în schimb o foarte bună cârmuire.
Înălțimea Ta, am auzit de cuvântul "Mesia".
Ce este mai exact Mesia?
Chiar și tu ai auzit acest cuvânt îngrozitor, Proculus?
Ce este, un prooroc, sau chiar mai...?
Ei bine, Roma...
Nici măcar Roma, nu poate influența visele oamenilor.
Iar Mesia este un vis urât deghizat în soluție pentru toate problemele.
El va regla conturile îi va răsplăti pe cei drepți
și îi va biciui pe cei care fac răul.
El este Cel care va aduce pacea veșnică!
Atunci, după câte am înțeles eu din ceea ce ai spus, Mesia este...
mai rău decât un prooroc, din punctul de vedere al romanilor.
Oh, și din punctul de vedere al evreilor!
Dar încearcă să spui asta unui evreu!
Nu, nu. E mai înțelept să nu-i întrebi.
Iar atunci când vine Mesia, strivește-L sub picior ca pe un scorpion!
Așadar, poți să-l asiguri pe Marele Augustus
că poate să stea liniștit în Roma.
Nu va fi nici un Mesia, adevărat sau fals, în Palestina
atâta timp cât trăiesc eu.
Vino, Maria. O să-ți fie bine aici.
Plecăm! Fie ca Dumnezeu să ne aibă în paza lui pe timpul călătoriei!
Dumnezeu să te binecuvânteze, copilă!
Estera, Estera! Du asta sorei mele în Be'er Kun
și spune-i că o să vin și eu până la Paști.
- Bine, am să-i spun. - Drum bun!
Ce să fac cu semințele astea? Unde să le pun?
Maria!
Mi-a fost atât de dor de tine.
Maria...
Așadar e adevărat.
De unde ai știut? Cine ți-a spus?
Un trimis al lui Dumnezeu.
Și mi-a mai spus ceva.
Un lucru mult mai minunat!
Binecuvântată ești tu între femei,
și binecuvântat este rodul pântecelui tău.
Și eu sunt binecuvântată
pentru că mama Celui ales a venit la mine.
În clipa în care vorbele tale mi-au ajuns la urechi,
pruncul a săltat de bucurie în pântecele meu.
Sufletul meu preamărește pe Domnul!
Și mi se bucură duhul în Dumnezeu, Mântuitorul meu,
pentru că a privit spre starea smerită a roabei Sale.
Căci iată că de acum încolo, toate neamurile
îmi vor zice Prea Binecuvântată
pentru că Cel Atotputernic a făcut lucruri mari pentru mine!
- Este adevărat ce a visat Maria? - O, da, e adevărat!
Am primit vești care spun că Elisaveta va avea un copil.
- Chiar dacă i-a trecut vremea? - Da, trebuie să aibă aproape 50 de ani.
- Soția lui Zaharia? - Da. Verișoara Mariei.
Cum? Nu se poate!
Ei, Iosif, o să ne chemi la nunta ta?
Avem destul timp pentru asta, Ionatan. De-abia am semnat contractul.
De-abia s-a logodit și iubita lui l-a părăsit deja.
Așa e ea. Întotdeauna a fost cam ciudată, altfel decât celelalte.
Va trebui să te obișnuiești cu asta.
Dar, vorbesc serios, Iosif, Maria este deosebită.
Toți suntem convinși de asta. O fată deosebită.
Dă-mi-l mie, Elisaveta.
Binecuvântat este Domnul nostru, Stăpânul Universului,
care ne-a binecuvântat cu poruncile Sale
și ne-a învățat să ne creștem copiii în legea tatălui nostru Avraam.
Amin.
După cum acest copil intră acum în legământ,
tot așa să intre și în învățătura Torei,
în căsătorie și în faptele bune.
Amin.
Aceasta e pecetea în carne
a Legământului dintre Dumnezeu și poporul Său.
- Care este numele copilului? - Numele lui este
Numele lui va fi Ioan.
Când o să ajungi înapoi în Nazaret,
spune-i lui Iosif ceea ce ai văzut și ai auzit. Ceea ce știi...
Domnul Dumnezeu dă viață și acolo unde viața nu e cu putință.
Și unul va fi Fiul lui Dumnezeu,
iar celălalt va fi proorocul Lui.
Du-te. Spune toate acestea lui Iosif.
Dar mă va crede, oare? Mă va crede?
Dumnezeu îi va atinge inima.
E prea mult pentru un om ca să creadă asta.
Dar tu nu ești un om oarecare. Și tu ai fost ales.
Mi se frânge sufletul.
Trebuia să fii soția mea.
Dar acum legământul trebuie să fie rupt.
Jur că nu m-am atins de ea.
Ceea ce am spus despre Elisaveta a fost adevărat.
Nu-ți face griji... Eu te cred.
Facă-se voia Domnului.
Ești sigur?
Chiar ea mi-a spus.
Femeile sunt cele mai frumoase și mai strălucitoare făpturi ale lul Dumnezeu.
Și Îți mulțumesc Doamne pentru că m-ai făcut bărbat.
- Te rog, am nevoie de sfatul tău. - Ce sfat pot să-ți dau eu?
- Este scris în Lege... - Rabbi, îmi dai voie?
Este scris în Lege
că dacă în timpul logodnei o femeie păcătuiește cu un alt bărbat,
amândoi vor fi duși dincolo de porțile cetății
și omorâți cu pietre...
În felul acesta, păcatul va fi scos din casa lui Israel.
Dacă un bărbat se însoară cu o femeie și ea nu are trecere înaintea lui,
pentru că el a găsit în ea o pată de necurăție,
atunci el va scrie o carte de despărțire pe care o va pune în mâinile ei.
Trebuie să fac asta chiar dacă am luat-o pe Maria în casa mea?
Da. Nu trebuie decât
să scrii scrisoarea și o să i-o dai în prezența a doi martori.
Nu... Dacă fac asta, am s-o fac de ocară.
Nu pot... Nu pot.
Am s-o izgonesc dacă trebuie,
dar pe ascuns.
Dumnezeu știe gândurile din inima noastră.
Încrede-te în El, și supune-te.
Supune-te, Iosif!
Domnul nu te va părăsi.
Mulțumesc.
O, nu...
Nu...
Nu... Nu!
Iosif!
Iosife, fiul lui David,
nu te teme să iei la tine pe Maria, nevastă-ta,
căci ce s-a zămislit în ea este de la Duhul Sfânt.
Ea va naște un Fiu și-I vei pune numele Iisus... Mântuitorul.
Hei, Iosif, Iosif, sosește mireasa. A venit Maria!
- Prin acest inel... - Prin acest inel...
- Îmi ești încredințată mie... - Îmi ești încredințată mie...
după Legea lui Moise și a lui Israel.
Domnul să vă binecuvânteze și să vă păzească.
Domnul să facă să lumineze Fața Lui peste voi.
Domnul să-Și înalțe Fața peste voi
și să vă dea pacea!
Amin.
Vreți niște curmale? Le-am cules chiar eu din livadă.
Nu, nu, nu. Am luat. Fii binecuvântată.
Înălțimea Ta, am tratat țara ta ori de câte ori s-a putut
ca pe un popor liber.
Dar guvernatorul Siriei
a hotărât să cuprindă și Palestina în recensământ.
- În cazul acesta... - Un recensământ pe teritoriile mele?
În Galilea, Iudea, Ituria, indiferent de motive, va fi greșit înțeles.
Oamenii vor fi nemulțumiți, bănuitori,
ba chiar se vor împotrivi.
În calitate de consul, mă aflu aici doar pentru a împlini ordinele.
Dragul meu consul, se pare că există o latură a problemei
pe care ori tu, ori Roma o ignorați în totalitate
și nu-mi pot închipui că este Roma.
Metodele propuse de voi, și anume recensământul, sunt
împotriva obiceiurilor noastre.
- Obiceiuri? - Dă-mi voie, Înălțimea Ta.
Cred că Marcus nu cunoaște obiceiurile despre care vorbești.
Ah...
Pentru astfel de scopuri oficiale cum este recensământul,
orice persoană care locuiește în aceste teritorii
consideră că aparține nu de locul în care trăiește acum,
ci de ținutul care i-a fost dat în stăpânire familiei sale.
Al tribului său? Pot să-i spun trib?
Poți să-i spui trib.
Prin urmare, un presupune întoarcerea fiecărei persoane
în cetatea pe care o consideră a fi natală, în vechea cetate.
Ca să cinstească un loc care de cele mai multe ori este un grajd dărăpănat.
O, îți alegi cuvintele într-un mod... remarcabil, Caius... Grachus.
Deci, dacă recensământul s-ar face după... obiceiurile locului,
crezi că supușii tăi ar accepta mai cu dragă inimă?
Ah, înțeleg! Trebuie să ne numărăm noi înșine!
Sub supravegherea voastră și începând chiar cu regele, nădăjduiesc.
- Nu așa! - Te-ai gândit bine ce înseamnă asta?
Să se mute toți dintr-un loc într-altul! Comerțul dat peste cap!
Divinul Augustus contează pe tine că vei fi înțelegător, Înălțimea Ta.
Nădăjduiesc că nu voi fi nevoit să-i spun că nu respecți înțelegerile.
Îi mulțumesc divinului Augustus pentru că...
n-a încetat să-și arate... bunăvoința.
Recensământ! Este un tertip ca să mărească dările.
De unde să știm noi când nu mai sunt bani în Roma?
Și ce ne privește pe noi?
- Ce ne dă Roma nouă? - Nu asta urmăresc.
Romanii vor să ne numere. Câți suntem, unde suntem.
Vor să ne aducă aminte că ei sunt stăpânii noștri.
Dar noi n-o să avem un stăpânitor pământesc.
N-avem nevoie de legi sau de rege, Îl avem pe Dumnezeu.
Nu ești tu chemat să ne amintești Scripturile.
Taci din gură și du-te acasă!
Îmi cer iertare pentru fiul meu. Este prea tânăr ca să înțeleagă.
Ce faceți cu credința părinților noștri?
În toată Galileea sunt mii de evrei care se pregătesc
pentru ceea ce discutăm noi aici: venirea Împăratului care să ne elibereze.
- Haide... - Și voi ce faceți? Nimic!
- Acceptăm stăpânirea Romei ca niște oi. - Vino acasă cu mine!
- Nu merităm să vină Împăratul! - Încetează!
Împăratul care va veni nu va aduce violență și vărsare de sânge.
Este scris. El n-a cunoscut păcatul.
Domnul Îl va face puternic prin neprihănirea Sa
și înțelept prin îndemnurile pline de înțelepciune.
Acum vino acasă.
Rămâi acolo până când vei învăța să-i respecți pe cei mai în vârstă.
Ana.
Trebuie să plec în Bethleem.
Este cetatea unde m-am născut și...
Maria trebuie să mă însoțească.
- De ce? - Pentru recensământ.
Până și Augustus ascultă de Domnul.
- Profeția. - Da, profeția.
Și tu Betheleem, nu ești nicidecum cea mai neînsemnată dintre cetăți...
căci din tine va ieși o Căpetenie care va fi Păstorul poporului Meu Israel.
Dacă... Aș putea să vin cu voi...
Dacă... eu...
Iosif, o să ai nevoie de ajutor... când Se va naște.
Nu fi îngrijorată, Ana. El se va îngriji de toate.
Totul va fi după cum a poruncit Domnul.
Se pare că sunt împărați, stăpâne Melchior. Din țări diferite.
Ți-am spus că s-ar putea să nu fim singurii care au văzut semnul.
Vino în pace. Încotro te îndrepți?
Acolo unde sunt călăuzit.
Urmez Steaua aceea.
Sunt sigur că Irod își păzește cu strășnicie hotarele.
Cu siguranță a aflat că am intrat în țară.
Îi voi spune, așa cum a zis Baltazar,
că urmez Steaua aceea oriunde mă va călăuzi.
Dar ce vom găsi acolo?
Toate socotelile mele arată că
acolo trebuie să fie o făptură cerească, o stea nouă.
Nu se știe precis unde anume și când,
așa că m-am hotărât să cercetez și să aflu ce-mi va dezvălui Steaua.
- Nu știi? - Știu doar că va fi ceva minunat.
Stelele nu sunt foarte îndepărtate și au legătură cu viețile oamenilor.
Apariția unei stele noi înseamnă o lucrare uriașă în cer
și asta are întotdeauna legătură cu ce se petrece pe pământ.
Universul este pe cale să ne aducă o minune
mai presus de înțelegerea noastră.
Steaua ta, fratele meu Baltazar,
este cu adevărat un semn al unei minuni.
Divinul Zoroastru a spus:
"Următorul prooroc se va arăta într-o țară străină
și adevărul pe care îl va descoperi va fi mai întâi doar pentru poporul Său."
- Dar nu este decât un singur adevăr. - Și un singur Dumnezeu.
Toate celelalte nu folosesc la nimic sau aproape la nimic.
Poporul lui Israel știe asta.
Mulți dintre înțelepții lor au fost aproape de adevăr.
Iar scrierile lor adeveresc socotelile mele.
Un împărat urmează să se nască.
Un împărat?
Un împărat care ne va izbăvi de toate relele din lumea asta.
Unde se va naște?
Scrierile sfinte vorbesc de o cetate mică din Iudea...
pe nume Bethleem Efrata.
Stai aici. Am să găsesc eu un loc.
Îmi cer iertare, pot să vorbesc ceva cu tine?
Ce dorești?
Am mare nevoie de un loc ca să înnoptez.
Soției mele i-a venit sorocul.
Nu, nu, nu vă putem ajuta. Avem prea multă lume aici.
- Dar trebuie să... - Nu vezi?
Hai! Închideți ușa!
De câte ori trebuie să-ți spun să ții ușile închise?
Nimic... Dar trebuie să mai fie un loc. O să mai caut.
Cum te simți?
Nu-mi place să te las singură.
- Crezi că mai poți să mergi puțin? - Da...
- Ține-te de mine... - Ah, nu! Nu!
Rămâi acolo! Rămâi acolo!
Domnul o să ne ajute.
Ascultă, n-are rost s-o mai târăști prin Bethleem.
Toate hanurile sunt pline. Nimeni n-o să-ți primească nevasta în starea asta.
Veniți, am să vă arăt un loc. Luați-vă măgarul.
Așa Acum fă precum îți spun.
Dacă treci prin poarta aia de acolo,
dincolo de zidurile cetății, pe drumul către Ierusalim,
o să ajungi la...
Ai grijă! O să ajungi la un staul, într-o peșteră.
Nu e cine știe ce, recunosc,
dar ai nevoie de niște fân proaspăt, cald și uscat.
Uite acolo, jos! Vezi?
Așa. Acum, dacă pot... o să mă întorc mai târziu să te ajut.
A, dacă vrea cineva să te alunge, spune-i că te-a trimis Abigail. Abigail.
Să ții minte numele.
O să ținem minte. Mulțumim.
Privește, Maria...
O, ce copil frumos...
Hai, pune-L în iesle
și caută niște paie uscate care să-I țină de cald.
Eu o să am grijă de ea. Biata fată...
Așa... Ai cumva niște apă? Dă-mi-o.
Haide. Așa...
Cine-i acolo? Ce doriți?
Aici nu este loc pentru voi. Afară! Afară cu voi! Auziți?
Afară! Afară cu voi. Nu vedeți?
Biata fată tocmai a născut.
De aceea am venit. Așa ni s-a spus.
Vi s-a spus? De către cine?
Eram afară, pe câmp.
A venit un om la noi. A apărut ca din pământ.
Un înger...
"Păstorilor", a spus el,
"se spune că Israel e o turmă risipită care are nevoie de un Păstor."
Și apoi a spus: "În seara asta Păstorul s-a născut".
"Pentru voi a venit El", a spus. "Pentru cei sărmani."
De aceea ați venit aici?
Da. Omul a spus...
A spus...
Omul a spus: "Astăzi, în cetatea lui David,
S-a născut un Mântuitor pentru voi."
"Slavă lui Dumnezeu Cel Preaînalt", a spus.
"Și pace pe pământ pentru toți aceia care Îl iubesc."
Veniți...
Au trecut hotarele mele...
Și până acum nici unul dintre ei nu mi-a trimis nici un salut.
Sunt înarmați?
Doar cu arme ușoare, Înălțimea Ta.
Spionii noștri spun că sunt echipați să călătorească rapid și departe.
Dar n-au înaintat până aici.
- Dacă n-au venit aici, atunci unde? - În Bethleem, Înălțimea Ta.
Au urmat o stea. O stea nouă.
Bethleem?
Și tu, Bethleem Efrata, măcar că ești cel mai mic...
Cum era mai departe?
Și tu, Bethleem Efrata,
măcar că ești prea mic între cetățile de căpetenie ale lui Iuda,
totuși, din tine va ieși
Cel ce va stăpâni peste Israel,
și a cărui obârșie se suie până în vremuri străvechi,
până în zilele veșniciei.
O căpetenie în Israel?
Supravegheați-i pe călătorii aceia în fiecare clipă.
Și aduceți-mi numele tuturor noilor născuți din Bethleem.
Lumina Ta a apărut și slava Tatălui strălucește peste tine.
Căci deși întunericul a acoperit pământul
și întunecimea nopții a învăluit popoarele,
Domnul va lumina peste tine.
Vino, vino!
Vă făgăduiesc că totul se va face după cum ne-am înțeles.
N-o să dureze mult.
Vino, vino!
Și Domnul i-a spus lui Avraam: "Să păzești legământul Meu
și tot ce este de parte bărbătească să fie tăiat împrejur la vârsta de opt zile."
Amin.
Aceasta e pecetea în carne
a legământului între Domnul și poporul Său.
Și cum se va numi copilul?
Numele Lui va fi Iisus.
Și toate popoarele vor merge la...
Unde este?
Acum slobozește în pace pe robul Tău, Stăpâne,
după cuvântul Tău.
Eu sunt Simeon,
un om bătrân care a așteptat prea mult să-și vadă mântuirea.
Iar acum ochii mei au văzut copilul
care va aduce mântuirea pe care ai pregătit-o
să fie înaintea tuturor popoarelor,
lumina care să lumineze neamurile
și slava poporului Tău Israel.
Dar sufletul tău va fi străpuns de o sabie.
Următorul.
- Care e numele tău? - Iosif, fiul lui Ilie.
- De unde ești? - Eschelon.
Nu uita să-ți iei dovada.
- Care e numele tău? - Asbar Zadif.
- Câți copii? - Șapte. Acesta e cel mai mic.
- Câți ani are? - Trei.
- Treci mai încolo. - Ține aici șapte semne.
Bărbatul meu n-a putut veni. E bolnav.
Or să-ți dea unul și pentru el dacă e așa.
Ce sunt semnele astea?
- O dovadă că ai fost înscrisă. - Da, niște semne mici cu chipul împăratului.
Ordine speciale!
Avem nevoie de numele tuturor nou-născuților!
A nou-născuților?
Notează numele lor. A nou-născuților.
Ce-a zis?
Vrea numele tuturor nou-născuților.
De ce vor să știe numele nou-născuților?
N-are rost să te iei la harță cu ei. Fă ce ți s-a spus.
Așteaptă...
Nu vă fie teamă.
Unde e copilul?
Am străbătut cale lungă să I ne închinăm.
Acesta este Împăratul lui Israel,
care va ridica păcatul lumii.
N-am știut unde să vă găsim.
Și am ajuns aici... într-un staul.
Am crezut că frații mei s-au înșelat,
dar acum văd că au avut dreptate.
Nu putea să fie alt loc.
Nu în glorie, ci în umilință.
Primiți aceste daruri sărăcăcioase ca fiind închinarea noastră.
Tămâie frumos mirositoare pentru casa Celui Atotputernic.
Aur... pentru domnia Împăratului.
Smirnă, cea mai de preț plantă din Răsărit, și cea mai amară.
Și acum... un sfat.
Plecați de aici cât mai repede.
Soldații lui Irod ne-au urmărit nădăjduind că îi vom conduce la voi.
Știe de nașterea copilului. O să caute copilul ca să-L omoare.
Duceți-vă în Egipt.
Nu veți rămâne mult timp acolo. Zilele lui Irod sunt numărate.
Călătorii aceia au trecut iarăși hotarele?
- Da, Înălțimea Ta. - Da, Înălțimea Ta!
Dar copilul trebuie să fie încă aici.
Ucideți fiecare copil de parte bărbătească până într-un an.
Nu. Până în doi ani.
Mai bine să moară nevinovații decât să scape cel vinovat.
Vinovat? Înălțimea Ta, un copil?
Vinovat în pântecele mamei sale! Vinovat în stele!
O să dobor stelele lor! O să-i înec sânge!
Asta e lumea mea! N-am s-o împart cu un copil!
Aici nu e loc pentru doi împărați!
Ca un pui de năpârcă strivit sub călcâi!
Știți prin ce se dovedește un împărat adevărat? Prin curaj!
Chiar și împotriva unei profeții evreiești
Niște bucăți dintr-un pergament vechi, orb bătrân! Ha!
Acum duceți-vă în Bethleem... Și scrieți istoria!
- Ucideți-i! - Dar, Înălțimea Ta...
Ucideți-i! Ucideți-i pe toți! Ucideți-i! Ucideți-i pe toți!
Lasă-mi copilul, ucigașule!
S-au împlinit
spusele proorocului Ieremia...
Un țipăt se aude în Rama, plângeri și lacrimi amare.
Rahela își plânge copiii;
și nu vrea să se mângâie pentru copiii ei căci nu mai sunt.
Împăratul Irod a murit.
S-a dus în mijlocul păcatelor lui.
Lovit de Dumnezeu, Cel pentru care puterea și mândria împăraților
nu înseamnă nimic.
Pe Dumnezeu nu-L poți înfrunta.
Domnul Atotputernic, Tatăl Cel Veșnic, Împăratul Păcii.
Dar jugul tiraniei nu va fi ridicat încă de la noi.
Roma va alege un împărat dintre supușii săi
iar apăsarea lui va fi și mai puternic.
Să ne mântuim sufletele de povară pentru că Cel Veșnic nu ne va părăsi.
Ne va trimite un Mântuitor.
Și domnia Lui este o domnie care nu va avea sfârșit.
Iar Împărăția Sa nu va fi niciodată zdrobită.
Vino.
Așa... Privește. Vezi? Nazaret. Acolo locuim noi.
Ascultă, Israele,
Dumnezeul nostru Cel Veșnic, Dumnezeu este Unul.
Binecuvântat fie Numele Său slăvit și Împărăția Sa în vecii vecilor.
Și toți aceia care-L iubesc pe Domnul cel Veșnic cu toată inima lor,
din tot sufletul lor și cu toată puterea lor.
Și aceste cuvinte pe care le rostesc să fie în inimile voastre.
Amin.
Un om priceput în munca sa va putea sta înaintea împăraților.
Iar munca noastră, ca oricare alta,
mai are un înțeles în ochii lui Dumnezeu.
Ne folosim de asta
pentru a trage o linie dreaptă pe lemn înainte de a-l tăia.
Și, așa cum noi folosim un dreptar pentru a trage linii drepte,
Dumnezeu ne-a dat legi pentru a duce o viață dreaptă...
Dumnezeu dă lemnul.
Iar omul, cu îndemânarea și pripeperea
pe care i le-a dăruit Dumnezeu,
găsește mereu noi și noi întrebuințări.
Câteodată întrebuințări minunate.
O roată, un plug, o scară...
Toate par simple, dar vin de la Dumnezeu.
Și o scară poate duce uneori de la Pământ la Cer.
Iosif! Iosif, n-ai spus că o să termini plugul acela?
Vin!
Nu vă opriți din lucru!
Ce-i asta?
Uită-te aici!
Ce-ai făcut?
Nu așa ți-am cerut să-l faci!
O, nu! Nu e bun de nimic!
Trebuia să-l termini acum câteva zile și nu e gata!
Nu, fiule!
Binecuvântat fie Domnul care ne-a dat Tora.
Voia Domnului să se facă în viețile voastre.
Întăriți-vă și îmbărbătați-vă!
Nu vă temeți și nu vă înspăimântați,
căci Domnul Dumnezeu tău va merge cu tine,
nu te va părăsi și nu te va lăsa.
Amin.
Acum ești un bărbat adevărat.
Iisus fiul lui Iosif, ca membru adult al comunității noastre,
ți-ai câștigat dreptul de a citi și tălmăci scripturile.
Aceasta este moștenirea Ta. Este moștenirea copiilor lui Israel.
Dar nu uita că cuvintele Domnului
au fost spuse în vremuri de pace și în vremuri de restriște și prigoană.
Fie ca întotdeauna să citești din Lege în zile de bucurie.
Amin.
Domnul să Te păzească.
Domnul să aducă binecuvântări în viața băiatului.
Au venit romanii.
Romanii?
Hei! Hei! Fraților, fraților, liniște! Ss... Au venit soldații romani.
Pâine evreiască. Mai bună decât nimic.
Ce înseamnă asta?
Ne încartiruim aici. O armată trebuie să mănânce
și e un drum lung de la Damasc până la Ierusalim.
Dar Galilea nu e teritoriu roman.
Ha! Întreaga lume e teritoriu roman.
Hei! Pune-ți sabia în teacă. Nu-l băga în seamă.
O să întâlnim destui ca ăsta în Ierusalim.
Își spun zeloți. Sunt fanatici religioși.
Tu de colo!
Ține minte ce-ți spun!
Armata romană nu este o adunătură de tâlhari.
Și o să ne socotim cu cei de teapa voastră cu altă ocazie.
Veniți!
Fie ca mânia lui Dumnezeu să se abată asupra acestor ucigași.
Până când trebuie să mai așteptăm?
O, Doamne, o să ne vii în ajutor?
Dumnezeu ne-a părăsit.
Până când?
Privește! Ierusalimul!
Acesta e un miel fără pată și fără cusur.
Nu e destul pentru a-L mulțumi pe Tatăl nostru, Dumnezeu Cel Veșnic.
O rugăciune spusă din inimă are mai multă trecere.
Vă aduceți aminte ce a spus împăratul Solomon
după ce a înălțat templul?
A stat înaintea templului lui Dumnezeu,
și-a ridicat mâinile și a spus:
"Va locui oare cu adevărat Dumnezeu pe pământ?
Iată că cerurile și cerurile cerurilor nu pot să Te cuprindă.
Cu cât mai puțin casa aceasta pe care Ți-am zidit-o eu?
Totuși, Doamne, ia aminte la rugăciunea robului Tău și la cererea lui.
Ochii Tăi să fie zi și noapte deschiși asupra casei acesteia,
asupra locului despre care ai zis: Acolo va fi Numele Meu.
Fiule!
Te-am căutat peste tot.
De ce M-ați căutat peste tot?
Oare nu știați că trebuie să fiu în casa Tatălui Meu?
O Doamne, am îmbătrânit.
Ce le-ai făgăduit proorocilor? Unde sunt ei?
"Vorbește cu blândețe Ierusalimului
și spune-i că vremea Legământului s-a sfârșit,
că pedeapsa lui este ispășită, mântuirea este la îndemână
gata să fie aruncată de pe înălțimile muntelui.
Îndurare!
Învățătura e limpede.
Iată, voi trimite pe solul Meu; El va pregăti calea înaintea Mea.
Un sol... înaintea Mea.
Un sol...
Și deodată va intra în Templul Său Domnul pe care-l căutați,
solul Legământului, pe care-L doriți. Iată că vine!
Oamenii din Galileea au crezut că au văzut cele mai mari nedreptăți
în timpul domniei lui Irod, omul care a vărsat sânge.
Dar acum fiul său, Irod Antipa, noul stăpânitor al Galileii,
caută să întreacă nelegiuirile tatălui său
căci urmează poftele sale și și-a pierdut credința în Dumnezeu.
Îndrăznește să încalce legile date de Dumnezeu lui Moise
și să se căsătorească cu nevasta fratelui său.
Să îngăduim asta? Toți vom suferi din pricina păcatelor lui!
Străjeri! Străjeri! O solie pentru împărat!
Înălțimea Ta, e aici. Botezătorul.
E aici?
Ei?
- Ei? Ei ce? - Dar...
- Ei bine... lăsați-l în pace! - O, nu...
Continuați marșul! Dați-i drumul!
Ce rău ne poate face?
A stat ani la rând în pustie
hrănindu-se cu lăcuste și rugându-se.
Nu îndeamnă lumea la răscoală! Nu cere nimic pentru el.
Nu vrea decât să rămână sărac și gol.
Ar vrea foarte mult ca toți ceilalți să fie ca el!
După nuntă o să-l chem la palat să propovăduiască.
O să-l auzi cu urechile tale. E un om deosebit.
Sunt bucuroasă că există un om deosebit în Iudea.
Irod!
Irod! Tablele Legii vorbesc deslușit!
Poți să te însori cu nevasta fratelui tău
doar după moartea fratelui tău, nu atâta timp cât trăiește!
Această femeie, Irodiada, este nevasta fratelui tău, Filip!
Iar Filip trăiește. Este tetrarh în Iturea.
Este scris: Am văzut curviile tale și răutatea ta.
Pocăiește-te!
Pentru voi nu este destul de limpede?
Trimite-o pe femeia aceasta la fratele tău! Pocăiește-te!
Cum poți îngădui ca aceste bârfe să continue?
Nu, nu, nu...
Am hotărât să fim îngăduitori în ziua nunții noastre.
Nu-mi este frică de puterea pe care o ai pe pământ, Irod Antipa!
Dacă nu te previn, ai să mori în păcat.
Iar Domnul mi-ar cere socoteală pentru viața ta!
Repede! La palat!
Pocăiți-vă! Pocăiți-vă!
- Domnul să te binecuvânteze! - Împărăția cerurilor este aproape.
Fraților, ne putem folosi de omul acesta!
Atacurile sale împotriva lui Irod Antipa îi ațâță pe oameni,
îi face să se gândească la Israel.
Nu fi atât de sigur.
Proorocii îi fac pe oameni să se gândească numai la Domnul din Ceruri.
Și noi, iar dacă vrem să stăpânim gândurile oamenilor,
trebuie să ne folosim de orice mijloc.
Da, dar noi, zeloții, vrem să vedem puterea lui Dumnezeu pe pământ
împotriva romanilor.
Ioan asta vrea?
A sosit vremea!
Ziua cea mare și înfricoșată a Domnului este aproape!
Pocăiți-vă și schimbați-vă viețile!
Orice vale va fi astupată!
Orice munte și orice deal va fi prefăcut în loc neted.
Căile strâmbe vor fi îndreptate și drumurile zgrunțuroase vor fi netezite.
Dumnezeu v-a adus înapoi din Babilon ca să-I slujiți,
dar voi L-ați nesocotit!
Acum sunteți preveniți. Fugiți! Fugiți!
Căci Eu sunt Domnul, Eu nu Mă schimb, zice Domnul cel Veșnic.
 Iar voi n-ați încetat să fiți fii ai înșelăciunii.
Din zilele părinților voștri voi v-ați abătut de la poruncile Mele
 și nu le-ați păzit.
Dacă vă veți întoarce la Mine, și Eu Mă voi întoarce la voi!" zice Domnul.
Să nu credeți că veți fi mântuiți de darurile voastre
pe care le aduceți la templu.
Nu jertfe cere Domnul!
Nu mai aduceți arderi de tot Domnului. "Nu-Mi place sângele mieilor".
Jertfa pe care o cere Domnul este o inimă smerită!
Ce trebuie să facem ca să fim mântuiți?
Să vă schimbați inimile!
Faceți ce este bine!
Domnul a spus: Căile Mele nu sunt căile voastre.
De ce vorbești ca și când niciunul dintre noi nu cunoaște calea mântuirii?
Cunoaștem Legea la fel de bine ca tine și încercăm să o împlinim.
Suntem fiii lui Avraam. Întotdeauna am ținut Legea.
Celor dintre voi care vă socotiți drepți și neprihăniți
vă spun că trebuie să faceți roade vrednice de pocăința voastră!
Nu vă apucați să ziceți în voi înșivă:
"Avem pe Avraam ca tată și este destul ca să fim mântuiți."
Căci vă spun că Dumnezeu din pietrele acestea
poate să ridice fii lui Avraam.
Fariseilor! Vă cunoaștem noi! Întoarceți-vă în Ierusalim!
Da, întoarceți-vă în Ierusalim! Are dreptate.
Tu ești proorocul! Mântuiește-ne, Ioan! Mântuiește-ne!
Eu vă botez cu apă, spre pocăință
ca să fiți gata la venirea Împărăției Cerurilor.
Deschideți-vă inimile înaintea lui Dumnezeu!
Primește această lumină nouă!
Mântuiește-mă, Ioan! Am păcătuit!
Ai milă de mine, Ioan. Sunt un păcătos!
Fie ca această apă să-ți spele păcatele.
Rușine! Pleacă înapoi! Pleacă înapoi!
Ioan, ai să plătești pentru asta! Ai să plătești!
Nu pot să mai ies din casă fără ca gloata să nu strige după mine!
Într-o bună zi au să mă omoare cu pietre. Asta vrei?
- Nu, draga mea... - Ah, ești un vierme.